#### Общи положения

Планът за безопасност и здраве е изготвен като са взети предвид изискванията на - Наредба № 2 за минималните изисквания за здравословни и безопасни условия на труд при извършване на строителни и монтажни работи;

Съгласно Наредба № 4/2006 г., обн. ДВ бр 6/2007 г., не се допуска изпълнение на шумни строителни работи преди 7 ч. и след 19 ч., в събота и неделя и празнични дни ако не са предвидени специални мерки за защита от шум.

За да не се създава дискомфорт на обитателите на прилежащата на строежа територия без ограничение могат да се извършват само тези видове строителни работи, при които нивото на шум е под нормативно допустимимите еквивалентни нива на шум за територията. Граничните стойности на еквивалентните нива на шума на територията на строежа са:

- дневно 55 dB(A),

- вечерно 50 dB(A), и

- нощно 45 dB(A),

Много шумни строителни и монтажни работи са:

* разбиването на бетон;
* взривните работи;
* ударите с чук;
* пробивните дейности;
* рязането с ъглошлайф, точенето на инструменти;
* фрезоването, пясъкоструйното или шлайфъчното почистване с високо налягане;
* къртачните и други видове дейности.

За да се ограничи вредното въздействие на шума на строителната площадка при избора на механизация следва да се имат предвид и нивото на звукова мощност на всяка машина за работа на открито.

Шумни строителни работи могат да бъдат изпълнявани без специални мерки за защита в работни дни от 7 до 19 часа.

**1. СТРОИТЕЛЕН СИТУАЦИОНЕН ПЛАН**

Предмет на настоящата проектна разработка са рамките на два прозоречни отвора и частично на трети по северната фасада. Едната е от гранитни блокове, с кота подпрозоречен корниз +2,22. Втората е от варовикови блокове, разположена на първи етаж, с кота подпрозоречен гранитен перваз +7,69. Рамката над нея е с деформации на подпрозоречния перваз, изработен от варовик.

Демонтажът/монтажът на каменните блокове ще се извърши ръчно от две рамкови строителни скелета с покрит проход със Н светла височина > 2.0 m. Проходът трябва да осигурява безопасно преминаване на пешеходците. За обезопасяване на зоната около скелетата те трябва да бъдат надеждно опаковани с полиестерна мрежа.

Теглото на складираните върху платформите на скелетата материали не може да превишава проектна товароносимост на съответното скеле. Препоръчва се материалите да се складират в близост до вертикалните стойки на скелето.

Физиологичнита норма то за редовно ръчно пренасяне на тежести се ограничава до разстояние 30 m за мъже (при редовно ръчно пренасяне на тежести по стълби едно стъпало се приравнява на 1 m разстояние).

За извършване на товаро-разтоварни работи с автокран е разработена схема за временна организация на движението, представена на чертеж 2. Тя може да бъде използвана и при монтаж на каменен елемент с автокран.

Преди заемане на част или цял участък от тротоар или улично платно съответният чертеж за Временна организация и безопасност на движението (ВОБД) трябва да има актуална заверка от “Центъра за градска мобилност” ЕООД, отдел “Организация и безопасност на движението” при Столична община и от ОПП – СДВР (отдел “Пътна полиция” при Столична дирекция на МВР) (КАТ) и съответната схема да е изпълнена в съответствие с изискванията на Наредба № 3 от 2010 за ВОБД при извършване на СМР по пътищата и улиците.

**2. ОРГАНИЗАЦИОНЕН ПЛАН**

Организационният план е представен в таблица 1.

ОРГАНИЗАЦИОНЕН ПЛАН ТАБЛИЦА 1

|  |  |  |  |
| --- | --- | --- | --- |
| Е  т  а  п  № | Видове дейности и мероприятия за изпълнение на строителните работи в съответствие с изискванията за безопасност и здраве | Отговорник | Забележка |
| 1. | Подготвителни работи  (доставка на офис-контейнери, контейнер за отпадъци, оборудване на обекта с аптечка, място за оказване на първа помощ), знаци, др., монтаж на строителни скелета | Възложител, Строител | Вж. Строителен ситуационен план, чертеж 1 |
| 2. | Видове работи:   * демонтажни * - каменоделски * -ремонтно-възстановителни | Строител, | чертежи 1, 2 и 3 |
| 3 | Подписване на констативен акт обр.15, | Възложител, Строител |  |

**3. Комплексен план график за последователността на извършване на СМР**

По експертна оценка трудоемкостта на строително – монтажните работи е приблизително 150 чд.

**4. ПЛАН ЗА ПРЕДОТВРАТЯВАНЕ И ЛИКВИДИРАНЕ НА ПОЖАРИ И АВАРИИ И ЗА ЕВАКУАЦИЯ НА РАБОТЕЩИТЕ И НА НАМИРАЩИТЕ СЕ НА СТРОИТЕЛНАТА ПЛОЩАДКА**

Настоящият план има за цел подготовката на работещите на строителната площадка, в т.ч. във взаимодействие с органите на ПБ, МВР, МО и Гражданска защита, за бързо реагиране при бедствие, авария, пожар, както и за ликвидиране на последствията от тях, които биха възникнали в района на строителната площадка.

**План за дЕЙствие при пожар в строежа**

Планът за действие на личния състав при пожари, вкл. реда за аварийно спиране на електрозахранването се одобрява от ръководителя на фирмата и има следното съдържание:

**І. Последователност на действията при пожар**

1. Съобщаване за възникнал пожар
   1. Работещият, забелязал запалване или пожар, незабавно съобщава на тел. 112 или 160 и на отговорника по ПБ на обекта
   2. При известяване по т 1.1 се съобщава следното:

а) длъжност и фамилия;

б) наименование на обекта

в) вид на възникнала опасност и темп на нарастване , има ли застрашени хора.

2. При постъпване на сигнал за пожар към ръководителя на обекта същият известява в зависимост от обстановката:

2.1. Отговорниците по ПБ в следната последователност:

.......................................

*(име, фамилия, длъжност, телефон за връзка)*

2.2. Пребиваващите във всички зони за необходимостта от евакуация, както следва:

а) в съседни помещения и зони на зоната, в която е възникнал пожарът;

б) на по-горния етаж;

в) при необходимост се евакуират хората от помещения, разположени в съседство на обекта.

3. Отговорниците по ПБ организират незабавното напускане на застрашените лица от зоната.

**ІІ Действия за локализиране на пожар и за свеждане на опасностите и щетите до минимум**

1. Изключване на електрическото захранване на строежа, в който е възникнал пожар.
2. Гасене на огнището на запалване чрез пожаротехнически средства за първоначално гасене на пожари.
3. Предоставяне на информация за евакуацията след пристигане на органите за ПБЗН, за извършване на действия по пожарогасенето и др.

**ІІІ Функции и отговорности на длъжностните лица при пожар**

1. Всеки работещ, забелязал пожар е длъжен да съобщи в съответния център за спешни повиквания на телефон 112 и да уведоми ръководителя на обекта (отговорника по ПБ), както и застрашените лица.
2. Ръководителят на обекта или длъжностното лице, назначено със заповед за осъществяване на организация и контрол за спазване на правилата и нормите за ПБ , преценява естеството на опасността и взема решение за необходимостта от евакуация.
3. Ръкводителят на обекта (отговорникът по ПБ):

3.1. подпомага с информация органите на ПБЗН след тяхното пристигане(

3.2. изключва цялостно или частично електрозахранването на строежа

Изготвил: ..........................

Съгласно приложение № 2 към Наредба № Із-1971 от 29 октомври 2009 г. за строително технически правила и норми за осигуряване на безопасност при пожар и предвид ограничената площ на обекта по време на изпълнението на СМР за района на строителната площадка е необходим - 1 бр. пожарогасител на водна основа с вместимост 9 І/бр. с вода или вода и добавки.

# 5. Мерки и изисквания за осигуряване на безопасност и здраве при извършване на СМР, включително на местата със специфични рискове

Преди започване на работа на строителната площадка и до завършването на строежа строителят е длъжен да извършва оценка на риска. С оценката на риска се установява допустимостта на определения риск и необходимостта от прилагане на мерки за неговото предотвратяване или намаляване и ограничаване. Вземат се решения относно допустимостта на риска на база аналиа на риска, разпоредбите на нормативните документи и отчитане на фактори като технически постижения, околна среда, психологически, икономически и социални аспекти. Оценката на риска се извършва в следната последователност:

- определяне на опасността в работния процес, измерване на параметрите на работната среда

- оценка степента на риск

- характеризиране на опасността

- въвеждане на правила за здравето и безопасността на работещите.   
 За въвеждане на правилата строителят:

- разработва и актуализира инструкции по безопасност и здраве съобразно конкретните условия на строителната площадка.

- с писмена заповед определя видовете инструктажи, техния обхват, продължителност, програми, както и длъжностните лица, които ги провеждат. Инструктажът се провежда от длъжностни лица с техническо или друго подходящо образование и съответен производствен опит. Проведените инструктажи се документират в Книга за инструктаж. Да не се допускат до работа лица, които не са инструктирани.

Всички работещи или пребиваващи на територията на строителната площадка трябва да преминат начален инструктаж. За строителството минималната продължителност на началния инструктаж е 1 работен ден.

Инструктажът на работното място е практическо запознаване на работника с конкретните изисквания за безопасното изпълнение на трудовата дейност и се провежда преди да му бъде възложена самостоятелна работа. За строителството минималната продължителност на инструктажа на работното място е 5 работни дни.

Периодичният инструктаж има за цел да поддържа и допълва знанията на работещите по безопасност, хигиена на труда и противопожарна охрана и се провежда не по-рядко от един път на три месеца. Препоръчва се на всеки 14 дни да се провеждат срещи по безопасност и здраве и пожаробезопасност и да се съставя протокол.

Строителят трябва да осигури възможност по всяко време да бъде оказана първа помощ на пострадали при трудова злополука, пожар, бедствие или авария.

Извършването на СМР да се преустановява при неблагоприятни климатични условия (гръмотевична буря, обилен снеговалеж, силен дъжд, през тъмната част на денонощието или при прекъсване на електрическото осветление).

Да не се допуска замърсяване на прилежащата територия.

Работата на строежа се организира в следните технологични етапи:

**Подготвителни работи :**

Подготвителните работи включват поставяне на знаци, табели и др.

Строителят/техническият ръководител трябва да осигури достъп до санитарно-битови помещения за работещите или да достави химическа тоалетна.

**Архитектурно-строителни работи**

Демонтажът на дефектиралите блокове се извършва като се отстраняват на части. Свалянето на материал става послойно за всеки каменен фрагмент до достигане на здрава структура от зидарията. Технологично това ще се извърши с направа на разрези с дълбочина 4-5 см и на 2-3 см един от друг. Разрезите ще се правят диамантинов диск с водно подаване, а изчукването на парчетата ще се извършва механично или ръчно – по преценка на изпълнителя. Отнемане на слоеве се осъществява няколкократно до достигане на здрава повърхност или дълбочина поне 15 см. Работи се последователно върху облицовъчните блокове отгоре надолу. Демонтажът не предвижда да се засягат блокове от гладката облицовка на стената, но при повреждане на малки фрагменти от нея, се извършва и частична подмяна на увредения блок.

**Класифициране на опасностите (възможни рискове при изпълнението на строежа)**

а/ пресилване

б/ падане от височина

в/ удар от падащи предмети

г/ неправилно стъпване и удряне

д/ поражения от електрически ток

е/ други опасности като :

- затискане /от неправилно окачен товар и др./

- високи нива на шум,вибрации и др.

**Б. относно възможните рискове при изпълнение на строежа**

При изпълнение на посочените по-горе строителни и монтажни работи на строежа съществува различна вероятност да се случат събития, породени от следните рискове:

Таблица 2

|  |  |  |  |  |
| --- | --- | --- | --- | --- |
| **№** | **Риск** | **Вероятност** | **Експозиция** | **Възмож**  **ни последствия** |
| 1. | Падане от височина | много вероятна | непрекъсната | много сериозни |
| 2. | Удар от падащи предмети | почти сигурна | непрекъсната | сериозни |
| 3. | Неправилно стъпване и удряне | почти сигурна | непрекъсната | умерени, значими |
| 4. | Поражения от електрически ток | почти сигурна | непрекъсната | Много сериозни |
| 5. | Пресилване | почти сигурна | непрекъсната | значими |
| 6. | Работа с опасни за здравето вещества | допустима | рядка | умерени |

Освен посочените мерки в раздел А задължително следва да се съблюдават и следните :

**I. Мерки за намаляване на риска при работа със строително скеле и стълби.**

При работа на скеле или със стълби, съществува повишена вероятност от случване на следните рискове: падане от височина, удар от падащи предмети, неправилно стъпване или удряне, затискане.

Скелето задължително да се придружава от документация, съдържаща инструкция за монтаж, експлоатация, допустими натоварвания и демонтаж, в т.ч със структурни схеми , на производителя. Документацията да се съхранява на строителната площадка !

В случай на други структурни схеми и условия, различни от предписаното в инструкциите на производителя, може да се ползва след изчисляване и оразмеряване по индивидуален проект в съответствие с предназначението му. Работите за монтаж, поддържане и демонтаж да се извършват само и единствено от нарочно обучени за това лица. Да не се допускат лица, необучени за този вид СМР да извършват работите по монтажа и демонтажа в т.ч. и за текущото поддържане в безопасно състояние на скелето или платформата!

За намаляване на вероятността от случване на посочените по-горе рискове, техническият ръководител на строежа трябва да съблюдава следните правила:

1. Всяко скеле, което ще се монтира на строежа, трябва да е окомплектована и придружено от инструкция от производителя за монтажа, експлоатацията, допустимите натоварвания, демонтажа и изисквания за безопасна работа.

2. Скелето, които не отговаря на условията по т. 1, както и комбинация от различен тип и вид може да се използват само след изчисляване и оразмеряване по индивидуален проект в съответствие с предназначението им.

3. Състоянието на скелето задължително да се проверява от техническия ръководител и бригадира непосредствено преди експлоатация и редовно през определени от строителя/производителя интервали.

4. Когато при проверка на състоянието на скелетое се установи неизправност не се започва работа. Когато неизправността се установи по време на работа, тя се преустановява.

Не се допуска:

1. използване на скеле, когато:

а) не отговаря на изискванията на съпроводителната документация на производителя или на проекта или не е укрепено (анкерирани) към сградата или съоръжението;

б) има деформирани, пукнати, корозирали, загнили или липсващи елементи;

2. натоварване на който и да е елемент от скелето по начин, непредвиден в проекта или инструкцията за експлоатация, независимо от мястото и масата на товара;

3. складиране на продукти и отпадъци върху подовете на скелето извън определените в инструкцията за експлоатация или проекта места;

4. поставяне на стъпките на скелето върху случайни опори, които не са оразмерени за целта;

5. Слизането и изкачването на работещи по наклони, по-големи от 20 градуса, се извършва по стълби, обезопасени с парапети.

6. Минимална ширина на работната площадка (пода на скелето) да е 0.80 м, същата да е плътна (без фуги, отвори и др.) и задължително да се поставя парапет- горно и средно перило и бордова дъска.

7. Рамковото скеле трябва да има плътно покрит проход за безопасно преминаване на пешеходци.

8. Техническият ръководител на строежа да не допуска извършване на други СМР на две нива едно над друго.

**II.** МЕРКИ ЗА БЕЗОПАСНОСТ ПРИ РАБОТА С РЪЧНИ ПРЕНОСИМИ ЕЛЕКТРИЧЕСКИ ИНСТРУМЕНТИ

Да се допускат до работа само ръчни и преносими електрически инструменти, и преносими лампи с оценка на съответствието със съществените изисквания съгласно Закона за техническите изисквания към продуктите.

Препоръчва се присъединяването към мрежата на инструментите чрез защитен прекъсвач за токове с нулева последователност, с номинален ток на задействане не по-голям от 30 mA.

Не се допуска работа с ръчни и преносими инструменти и лампи с наранена защитна обвивка на фабричния захранващ кабел или снадки по него.

Когато при работа с ръчни и преносими инструменти и лампи се налага удължавене на захранващия кабел, се използват фабрично произведени удължители със степен на защита на щепселните съединения, съответстваща на характеристиките на средат; допустимото удължаване на захранващия кабел е такова, че работникът да вижда електрическия контакт, от който се захранва ,дължителят или устройството за навиване на кабела.

Не се допуска при работа с ръчни и преносими инструменти и лампи въздействия върху захранващите им кабели като: прекомерно притискане; прегъване; опъване; допиране до нагрети повърхности; подлагане на въздействието на химични вещества.

Преди започване на работа, лицата, използващи ръчни електрически инструменти:

- извършват оглед на целостта на изолацията на инструмента и захранващия кабел и проверяват изправността му чрез пускане на празен ход;

- освобождават работното място от странични предмети, пречещи на работата;

- осигуряват достатъчно незаслепяващо осветление;

- осигуряват и проверяват средствата за индивидуална защита.

Не се допуска по време на работа:

- докосване с ръка на режещия инструмент, когато е в движение;

- сменяне на режещия инструмент в движение на машината и без изваден щепсел от електрозахранването;

* допиране на захранващия кабел до горещи или омаслени повърхности или притискането му от товар;
* включване на инструмент, когато не се държи за ръкохватката в работно положение;
* преотстъпване на електрически инструмент на други лица, непритежаващи квалификационна група;
* оставяне във включено състояние на инструмент, когато отпадне електрозахранването в точката на присъединяването му;
* насочване на искрите при работа с абразивен инструмент в посока, която не е безопасна за работещия и помощниците му;
* докосване на работното облекло до въртящите се части;
* спиране свободното въртене на инструмент с ръка след изключване на електрозахранването;
* претоварване на инстрментите по време на работа;
* работа с електрически инструмент върху преносима стълба с височина над 2.5 m;

Не се допуска работа при възникване на каквато и да е неизправност на инструмента като искрене на колектора, съпроводено с кръгов огън, изтичане на смазка от редуктора или от вентилационните канали, поява на дим или мирис на прегрята изолация, поява на пукнатина в корпуса, нарушаване на изолацията на захранващия кабел или щепсела.

След приключване на работа лицата, използващи ръчни и преносими електрически инструменти изключват захранването на инструмента, почистват го и уведомяват непосредствения си ръководител за възникнали неизправности по време на работа.

Работодателят с писмена заповед определя лице с трета квалификационна група от електротехническия персонал, който следи за изправността на ръчните електрически инструменти и ежемесечно извършва визуални проверки на здравината на корпусите, изправността на изолацията на ръкохватките, състоянието на захранващите кабели и здравината на щепселните съединения; Резултатите от проверките се отразяват в специален дневник.

**ІІІ. Мерки за ограничаване на въздействието на: падащи предмети,**

1. Техническият ръководител организира работата на площадката така, че работещите да бъдат предпазени от:

1.1. падащи предмети;

1.2. падане и подхлъзване;

1.3. вредни въздействия – прах, органични разредители

1.4. наднормативно ниво на шума.

2. Работата на площадката следва да осигури възможност за бърза евакуация и оказване на помощ.

**IV. Мерки за намаляване на възможните рискове чрез използване на лични предпазни средства:**

1. Строителят и Техническият ръководител са длъжни да осигурят за работещите на строителната площадка, както и за лицата, участници в строителството и др. посещаващи строителната площадка за проверка, контрол и др. необходимите лични предпазни средства както следва:

- предпазни каски за всички работещи на строителната площадка;

- ръкавици, обувки с устойчиви на пробождане ходила, за работещите на строежа,

- лични предпазни средства за защита на слуха – антифони с необходимата ефективност

- предпазни колани за работещите на височина

- специални маски за работа с летливи органични вещества

- специални работни облекла според сезона.

- указателни знаци и табели за безопасност

2. Личните предпазни средства и работните облекла следва да бъдат съобразени с конкретните размери, подходящи за работника.

3. Не се допускат до работа лица, които са без изискващите се за съответния вид работа лични предпазни средства и специални работни облекла и не са инструктирани и обучени за използването им.

4. Техническият ръководител на строежа, преди началото на строителния процес, задължително утвърждава списък на работните места и видовете работа, съобразно квалификацията на работниците, като осигурява лични предпазни средства и специални работни облекла, определя видът, сроковете за износване и условията за използването им.

5. Техническият ръководител следва да осигури условия за съхраняване, почистване, дезинфекция, поддържане и периодично изпитване на личните предпазни средства и специалните работни облекла съгласно изискванията на производителя и изискванията, регламентирани в нормативните актове по безопасност и здраве при работа.

6. Не се допуска използване на личните предпазни средства и специалните работни облекла не по предназначението им, както и на такива с изтекъл срок на годност.

7. Всички разходи по доставката и поддържането на личните предпазни средства и специалните работни облекла са за сметка на Възложителя.

**V.Други задължения на отговорния ръководител/техническия ръководител за намаляване на рисковете.**

1. Отговорният ръководител/техническият ръководител е длъжен да не допуска до строителната площадка:

* 1. Работници в нетрезво състояние;
  2. Работници, непряко ангажирани с конкретния вид работи на строителната площадка;
  3. Лица извън работещите на строежа без осигурени лични предпазни средства.
  4. Лицата, ненавършили 18 години, се приемат на работа след медицински преглед и положително медицинско заключение и с разрешение на ИА”Главна инспекция по труда” за всеки отделен случай. На тези лица е забранено да извършват следните видове работи: разрушаване на строежи, ръчна направа на бетон, заваряване, монтаж на конструкции на височина, вкл. монтаж и демонтаж на строителни скелета и на защитни устройства срещу падане от височина и др.

2. Отговорният ръководител/техническият ръководител следи за своевременно извозване на отпадъците, в т.ч. и токсичните такива. Отпадъците да се събират разделно в контейнер/и да се извевозват редовно.

3. Отговорният ръководител/техническият ръководител осигурява носилка на местостроежа и аптечна, съоръжена с всички необходими за оказване на първа помощ медикаменти. Съдържанието на аптечката задължително да се проверява ежеседмично и при изчерпване и/или изтичане срока на годност да се попълва и възстановява с годни за употреба санитарни материали и медикаменти.

4. Отговорният ръководител/техническият ръководител да състави списък, точно и ясно регламентиращ задълженията на лицето, определено да го замества и за изпълнение на задачите за всеки конкретен вид работа.

**6. Списък на инсталациите, машините и съоръженията, подлежащи на контрол**

|  |  |  |
| --- | --- | --- |
| Видове инсталации, машини и съоръжения | Собственост /  Отговорник | Контрол |
| Малогабаритна строителна техника: |  |  |
| флекс, перфоратор, шлайф-машина, бормашина, хаспел и др. | Възложител, строител, технически ръководител, бригадир | Месечен |

Съставил:

/………………………………………/

# 7. СПИСЪК НА ОТГОВОРНИТЕ ЛИЦА (ИМЕ, ДЛЪЖНОСТ , РАБОТОДАТЕЛ) ЗА ПРОВЕЖДАНЕ НА КОНТРОЛ И КООРДИНИРАНЕ НА ПЛАНОВЕТЕ НА ОТДЕЛНИТЕ СТРОИТЕЛИ ЗА МЕСТАТА , В КОИТО ИМА СПЕЦИФИЧНИ РИСКОВЕ, И ЗА ЕВАКУАЦИЯ, ТРЕНИРОВКИ И/ИЛИ ОБУЧЕНИЕ

Таблица 3

|  |  |  |  |  |  |
| --- | --- | --- | --- | --- | --- |
| № | ФИРМА  1.качество участник в строителството  2.търговско наименование  3.вид дейност по ПБЗ и съгласно договора с Възложителя изпълнител на | Фирмен адрес | Телефон | Факс | мобилен телефон |
| 1 | Възложител : | гр.София |  |  |  |
| 3 | Проектант :. |  |  |  |  |
|  | Лице за връзка | …………… |  |  |  |
|  | Технически ръководител : | ………………… |  |  |  |
|  | отговарящ за ЗБУТ и ПБ | ………………… |  |  |  |
|  |  |  |  |  |  |

Забележки :

1.Данните за лицата в строителството се попълват преди откриване на строителната площадка

2.Съобразно промените по договорите за строителство/доставка списъкът се актуализира

**8. Схема за временна организация и безопасността на движението по транспортни и евакуационни пътища и пешеходни пътеки на строителната площадка и подходите към нея**

Пешеходните и евакуационните пътеки да са маркирани с указателни табели на място съгласно изискванията за обект в експлоатация

**9. Схема на местата на строителната площадка, на която се налага да работят двама или повече строители**

На площадката ще работи само един строител.

**10. Схема на местата със специфични рискове**

Местата със специфични рискове са свързани със съответен вид работа и са посочени в т. 5 и се променят във времето.

**11. Схема на местата за инсталиране на повдигателни съоръжения и скелета**

Представени са на чертежи 2 и 3..

**12. Места за складиране на строителни продукти и отпадъци**

Строителните материали се доставят на обекта за еднодневен запас. Отпадъците се събират разделно в чували и ежедневно се извозват.

1. **Схема на разположението на санитарно-битовите помещения**

Тъй като няма място за поставяне на химическа тоалетна възложителят задължително трябва да осигури на строителите постоянен достъп до тоалетна и умивалня.

1. **Схема за захранване с електрически ток, вода, отопление, канализация и др.**

Захранването е от инсталациите на сградата и се уточнява на място с възложителя.

**15. Схема и график на работата на временното изкуствено осветление на строителната** площадка и на работните места

Не се предвижда временно осветление.

**16. Схема и вид на сигнализацията за бедствие, авария, пожар или злополука, с определено място за оказване на първа помощ**

Сигнализацията при бедствие, авария, пожар или злополука е алармено устройство.

В конкретния случай местата на пожаротехническите средства за първоначално пожарогасене са означени на чертежа, както и местата за евакуационен/авариен изход, за оказване на първа помощ, както и мястото на аварийния телефон, указателните знаци за авариен изход и първа помощ, за носилка, за авариен телефон и съответните знаци за посока;

**СПИСЪК НА НОРМАТИВНИТЕ АКТОВЕ, КОИТО СЕ ПРИЛАГАТ С ПЛАНА ЗА БЕЗОПАСНОСТ и здраве**

При организиране и осъществяване на трудовата дейност на обекта следва да се спазват изискванията на:

-Наредба № 7 за минималните изисквания за здравословни и безопасни условия на труд на работните места и при използване на работното оборудване, обн. ДВ, бр. 88 от 1999 г.

* Наредба № 2 от 2004 г. за минималните изисквания за здравословни и безопасни на труд при изпълнение на строителни и монтажните работи, обн., ДВ бр. 28 от 2004 г.;
* Наредба Із-1971 от 29.10.2009 г. за строително-технически правила и норми за осигуряване на безопасност при пожар
* Наредба № 8121з-647 от 2014 г. за правилата и нормите за пожарна безопасност при експлоатация на обектите (ДВ, бр. 89 от 2014 г.);

# - Наредба № 3 от 16 август 2010 г. за временна организация на движението при извършване на строителни и монтажни работи по пътищата и улиците (обн. ДВ, бр. 74 от 2010 г.);

* Наредба № РД-07/8 от 20 декември 2008 г. за минималните изисквания за знаци и сигнали за безопасност и/или здраве при работа;
* Наредба № РД-07-2 от 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд;
* Наредба № 3 от 2001 г. за минималните изисквания за безопасност и опазване здравето на работещите при използване на лични предпазни средства на работното място;
* Правилник от 2005 г. за безопасност и здраве при работа по електрообзавеждането с напрежение до 1000 V;

Наредба от 2005 г. за осигуряване на здравословни и безопасни условия на труд при извършване на товарно-разтоварни работи;

- Наредба № 8 от 23.09.2004 г. за осигуряване на здравословни и безопасни условия на труд при работа с въздушни компресорни инсталации и уредби;

- Наредба № 5 от 11.05.1999 г. за реда, начина и периодичността на извършване на оценка на риска;

- Наредба № 16 от 31.05.1999 г.+ изменение 2005 г. за физиологични норми и правила за ръчна работа с тежести;

- Наредба № 12 от 2005 г. за осигуряване на ЗБУТ при извършвне на товаро-разтоварни работи;

- Наредба за задължително застраховане на работниците и служителите на риска „трудова злополука” (обн. ДВ. бр. 15 от 17 02.2006 г.);

- Наредба № 1 от 16 април 2007 г. за обследване на аварии в строителството, (ДВ, бр. 36 от 2007 г.).

Съставил:

(д-р инж. С. Райчева/